Palkka, tehtävät

Tehtävä 1.

Hae internetistä tietoa omaa alaasi koskevasta työehtosopimuksesta. Selvitä sieltä bruttopalkkasi.

Tehtävä 2.

Jenna käy viikossa töissä kolmena arki-iltana klo 17.00-19.00. Hänen tuntipalkkansa on 11,65 € ja iltalisä klo 18 alkaen 1,85 €/h. Kuinka paljon on Jennan kahden viikon bruttopalkka?

Tehtävä 3.

Ylityökorvaukset määräytyvät joillakin ammattialoilla siten, että kahdelta ensimmäiseltä ylityötunnilta maksetaan 50 prosentin korotus ja seuraavilta 100 prosentin korotus. Laske päiväpalkkasi suuruus, kun tuntipalkka on 10,50 €.

a) Teet normaalin työpäivän (8 tuntia) lisäksi 1,5 tuntia ylitöitä.

b) Teet normaalin työpäivän (8 tuntia) lisäksi 5 tuntia ylitöitä.

Tehtävä 4.

Joillakin aloilla maksetaan esimerkiksi joulu- ja juhannuspyhistä jopa 200 prosentin korotus. Mikä on tuntipalkkasi kyseisessä tapauksessa, jos se normaalisti on 13,60 €?

Tehtävä 5.

Tomi tekee töitä kolmena aamuna viikossa klo 5.15-7.30 kiinteistöhuoltajan apumiehenä. Hänen tuntipalkkansa on 11,60 €/h ja yöilisä 2,40 €/h. Yölisää maksetaan ennen klo 6.00 olevasta työajasta. Kuinka paljon on Tomin viikoansionsa bruttona?

Tehtävä 6.

Annan peruspalkka lastentarhassa on 1 897 €/kk. Toukokuussa hän tekee 10 tuntia 50 %:n ja 4 tuntia 100 %:n ylityötä. Kuinka paljon hänen bruttopalkkansa on, kun tuntipalkka on 11,78 €/h?

Tehtävä 7.

Matin työvuorot olivat erään viikonlopun aikana seuraavat:

Perjantai	16.00-24.00
Lauantai	11.00-17.00
Sunnuntai	05.30-13.30

Kuinka paljon Matti sai nettopalkkaa, kun tuntipalkka oli 9,20 €, iltalisä 0,97 €/h ja yölisä 1,88 €/h? Veroja hän maksaa 27,5 %, ja lisäksi vielä työnantajan sosiaaliturvamaksuja ym. 5,2 %.
Yölisä maksetaan Matin työpaikalla klo 00.00 − 06.00 välillä ja iltalistä klo 18.00 − 24.00 välillä tehdystä työstä.

Tehtävä 8.

Pekka tekee opiskelun ohella viikonloppuisin töitä tarjoilijana. Kuinka paljon hän saa bruttopalkkaa kolmelta vappuviikonloppuun sattuvalta työvuorolta, kun työtunnit ovat seuraavat:

Perjantai	klo 18.00-23.00
Lauantai (vappuaatto)	klo 18.00-24.00
Sunnuntai (vappupäivä)	klo 11.00-16.00

Pekan normaali tuntipalkka on 9,20 €, johon hän saa iltatyölisää klo 18-24 väliseltä ajalta 0,97 €/h sekä 50 %:n aattokorvauksen klo 15-24 väliseltä ajalta vappuaattona ja 100 %:n pyhäkorvauksen sunnuntailta.